Lav et referat af nedenstående tekst:

Tekst:
Et groft hjemmerøveri mod en 69-årig kvinde i april i år har tirsdag eftermiddag resulteret i en fængselsstraf på 5,5 år til en 45-årig gerningsmand, Mikal Christian Lindahl Henriksen. Det oplyser anklager i sagen, Peter Rask fra Nordjyllands Politi. Hjemmerøveriet fandt sted den 23. april i år, da gerningsmanden klokken ni om morgenen brød ind i den 69-årige kvindes hus i Flauenskjold. Han bar maske, da han fandt hende i soveværelset, hvor hun havde taget en formiddagslur, og her slog han hende flere gange i ansigtet og i ryggen og skubbede hende ned i sengen. Det var startskuddet til et tre timer langt hjemmerøveri, hvor Mikal Christian Lindahl Henriksen bandt og tvang den 69-årige kvinde med rundt i huset, mens han gennemsøgte det for værdigenstande. Kvinden forklarede i retten, at han truede hende med en pistollignende genstand og til sidst bundet hende på hænder og fødder med snor til sengen. Imens gennemrodede han huset og tog blandt andet kontanter, smykker, ure, sølvtøj og en kuffert og en taske til en samlet værdi af cirka 180.000 kroner. Herefter forlod han huset. Ankede dommen Klokken 12.30, efter den 45-årige gerningsmand var forsvundet, lykkedes det kvinden at få sig selv fri og ringe til politiet. Imens var Mikal Christian Lindahl Henriksen steget på bussen mod Aalborg. Her blev han fanget af bussens overvågningskameraer, som viser ham med kufferterne med tyvekoster på skødet. Et par dage senere blev Mikal Christian Lindahl Henriksen anholdt i Aarhus og sigtet for hjemmerøveriet. Den 45-årige, der også tidligere er straffet for røveri, erkender, at han har været i besiddelse af tyvekosterne, men han nægter at have begået hjemmerøveriet. Derfor valgte han også tirsdag eftermiddag at anke dommen til landsretten. - Han forklarede, at han havde købt tyvekosterne af en Muhammed Ali, han tilfældigvis mødte i byen. Men han er blandt andet blevet fældet af nogle dna-spor, man har fundet i kvindens hjem, siger Peter Rask, der i sin sagsfremstiling havde lagt op til seks års fængsel. Den 69-årige kvinde fortalte i retten, at det blev oplevelse, der har sat sig dybe spor. Hun er stadig bange for at bevæge sig ud og går til psykolog for at få bearbejdet hændelsen.

Referat:
Et tre timer langt hjemmerøveri har sat sine spor hos en 69-årig kvinde fra Flauenskjold. Tirsdag fik gerningsmanden sin dom.